
GUVERNUL REPUBLICII MOLDOVA
HOTĂRÂRE nr. ______
din___________________2026
Chișinău

[bookmark: _Hlk211521418][bookmark: _Hlk220671597]cu privire la aprobarea Regulamentului privind importul animalelor de reproducție  de rasă pură din speciile ovină și caprină

În temeiul art. 2 din Legea nr. 112/2014 pentru ratificarea Acordului de Asociere dintre Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte (Monitorul Oficial al Republicii Moldova, 2014,nr. 185-199, art. 442).
Guvernul HOTĂRĂŞTE:
Prezenta hotărâre transpune Regulamentul (CE) nr. 874/96 al Comisiei din 14 mai 1996 privind importurile de animale de reproducere de rasă pură din speciile ovină şi caprină provenind din ţări terţe, CELEX: 31966R0874, publicat în Jurnalul Oficial al Uniunii Europene L 118/12 din 15 mai 1996.
1. Se aprobă Regulamentul privind importul animalelor de reproducție de rasă pură din speciile ovină și caprină, (se anexează).
2. Controlul asupra executării prezentei hotărâri se pune în sarcina Agenţiei Naţionale pentru Siguranţa Alimentelor și Serviciului Vamal.
3. Prezenta hotărâre intră în vigoare la data intrării în vigoare a Legii nr. 196/2024 privind sănătatea animală și se abrogă la data aderării Republicii Moldova la Uniunea Europeană. 




         Prim-ministru				      	       Alexandru MUNTEANU



Contrasemnează:

Ministru agriculturii şi 
industriei alimentare						Ludmila CATLABUGA

Aprobat prin Hotărârea Guvernului nr._____/2026       

 

Regulamentul privind importul animalelor de reproducție de rasă pură din speciile ovină și caprină

Capitolul I
Dispoziții generale
1. Regulamentul privind importul animalelor de reproducție de rasă pură din speciile ovină  și caprină (în continuare – Regulament) are drept scop determinarea acțiunilor ce trebuie întreprinse pentru importul animalelor de reproducție de rasă pură din speciile ovină și caprină.
2. Prezentul regulament se aplică animalelor de reproducție de rasă pură din speciile ovină și caprină, introduse în țară în conformitate cu prevederile art. 59 din Legea zootehniei nr.213/2022, art. 20 alin.(11) și 34 din Legea nr.221/2007 privind activitatea sanitară veterinară și care respectă cerințele privind trasabilitatea animalelor terestre, în conformitate cu art.113 din Legea nr.196/2024 privind sănătatea animală.
3.  În sensul prezentului Regulament  se definesc următoarele noțiuni:
3.1 animal de reproducție de rasă pură – animal care corespunde pozițiilor tarifare: 010410100 și 010420100 din Nomenclatura combinată a mărfurilor, aprobată prin Legea nr.172/2014. 
3.2   femele de reproducție de rasă pură - femelele în vârstă de cel mult patru ani.


Capitolul II 
Dispoziții speciale pentru importul  animalelor de reproducție  de rasă pură din speciile ovină și caprină 

4.  Punerea în liberă circulație a animalelor care cad sub incidența noțiunilor definite în pct.3, se permite după prezentarea Serviciului Vamal a deciziei pozitive privind mărfurile controlate de Agenția Națională pentru Siguranța Alimentelor, conform pct.6 din Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018 și copiile documentelor menționate la art. 59 alin.(4) din Legea zootehniei nr. 213/2022, pentru fiecare animal în parte.
5.   Importatorul prezintă Serviciului Vamal o declarație scrisă, care va garanta ca, animalul plasat în libera circulație nu va fi sacrificat în termen de douăsprezece luni de la data vămuirii, cu excepția cazurilor de forță majoră. 
6.  Cel târziu la sfârșitul celei de-a cincisprezecea lună, după luna în care animalul a fost pus în liberă circulație,  importatorul de animale prezintă Serviciului vamal o declarație pe propria răspundere, care să demonstreze că animalul:
6.1  nu a fost sacrificat înaintea expirării termenului prevăzut la pct. 5 și a fost înregistrat sau înscris într-un registru genealogic, conform modelului din anexa nr. 1, sau
6.2   a fost sacrificat înaintea expirării termenului prevăzut la pct.5 din motive sanitar-veterinare sau a pierit în urma unui accident, conform modelului din anexa nr.2.
7. Nerespectarea cerinței privind perioada de douăsprezece luni prevăzută la pct.5,  cu excepția cazurilor prevăzute la subpct.6.2, se consideră că animalele de reproducție de rasă pură din speciile ovină și caprină fac parte din categoria animalelor importate pentru sacrificare, fapt ce duce la apariția datoriei vamale în conformitate cu prevederile Codului vamal.

Anexa nr.1
la Regulamentul privind importul animalelor
 de reproducție  de rasă pură sin speciile ovină și caprină 


DECLARAȚIE PE PROPRIA RĂSPUNDERE

Subsemnatul/a, _____________________________________, posesor al/a buletinului de identitate seria ____ nr. __________, IDNP__,__,__,__,__,__,__,__,__,__,__,__,__, în calitate de administrator/reprezentant legal al persoanei juridice:
Denumire completă: __________________________________________________
IDNO __,__,__,__,__,__,__,__,__,__,__,__,__
Sediul: ________________________________________________________
declar pe propria răspundere, sub sancțiunile prevăzute de art. 352¹ din Codul Penal al Republicii Moldova privind falsul în declarații, următoarele:

1. Menținerea în exploatație: Animalul  din specia:_______________, înregistrat în „Registrul de stat al animalelor (SIA „RSA”)cu Nr._________________________                                                                                                
 nu a fost sacrificat înaintea expirării termenului de deținere de 12 luni de la data _______________, fiind menținut în stare vie în cadrul exploatației mele.
2. Înregistrare genealogică: Animalul este înregistrat sau înscris în Registrul Genealogic al rasei _______________________, conform normelor de ameliorare și certificatului zootehnic cu Nr._______________________________.
Prin prezenta, îmi asum întreaga responsabilitate pentru veridicitatea informațiilor furnizate și confirm că am fost informat despre consecințele juridice ale declarațiilor false.

Data: _______________
Semnătura: _______________





















Anexa nr.2
la Regulamentul privind importul animalelor
 de reproducție  de rasă pură din speciile ovină și caprină 




DECLARAȚIE PE PROPRIA RĂSPUNDERE

Subsemnatul/a, _____________________________________, posesor al/a buletinului de identitate seria ____ nr. __________,  IDNP __,__,__,__,__,__,__,__,__,__,__,__,__, în calitate de administrator/reprezentant legal al persoanei juridice:
Denumire completă: __________________________________________________
IDNO __,__,__,__,__,__,__,__,__,__,__,__,__
Sediul: ________________________________________________________
declar pe propria răspundere, sub sancțiunile prevăzute de art. 352¹ din Codul Penal al Republicii Moldova privind falsul în declarații, următoarele:
Animalul din specia:_______________, înregistrat în „Registrul de stat al animalelor (SIA „RSA”)cu Nr._________________________, nu a putut fi menținut în exploatație până la expirarea termenului de 12 luni, acesta fiind:
(Se bifează situația corespunzătoare)

     Sacrificat din motive sanitar veterinare, la recomandarea medicului veterinar, conform certificatului de sănătate.
           Pierit în urma unui accident (eveniment imprevizibil), eveniment constatat și înregistrat de autoritatea  competentă.
Menționez că evenimentul a fost notificat în termenul legal către  subdiviziunea teritorială pentru siguranța alimentelor, fiind înregistrat în Sistemul informațional automatizat „Registrul de stat al animalelor (SIA „RSA”).
 La prezenta declarație se anexează următorul document: __________________________________________________________________.


Data: _______________
Semnătura: _______________
ELI: http://data.europa.eu/eli/reg_del/2023/2465/oj	#/17



